I 1906 debuterte Barratt Due i Kristiania. Hun hadde en omfattende konsertvirksomhet, i tillegg til at hun i perioden 1911–12 fortsatte sin musikalske utdannelse hos Percy Grainger i London. Yndlingskomponistene hennes var Franz Liszt og Frédéric Chopin. Hun var også åpen for den nye impresjonistiske stilen, og var blant de første i Norge til å sette Claude Debussy på programmet.